ฮ่องกงหาทางดึงดูดนักท่องเที่ยว จากประเทศในแถบตอ.กลาง อินเดีย และรัสเซีย
ปัจจุบันนักท่องเที่ยวจากยุโรป และอเมริกาที่เดินทางไปฮ่องกงมีจำนวนลดลงมาก ฮ่องกงจึงพยายามหาวิธีดึงดูดนักท่องเที่ยวจากประเทศใหม่ ที่เพิ่ง
หลังเทศกาลตรุษจีนและในเดือนต่อๆ ไปคาดว่านักท่องเที่ยวในฮ่องกงจะลดลงเนื่องจากภาวะเศรษฐกิจ แต่นักท่องเที่ยวหลายคน ยังคงประทับใจฮ่องกงในแง่ของเมืองที่ปลอดภัยและเหมาะกับการมาท่องเที่ยว ไม่ว่าจะมากับครอบครัว คู่รักหรือมาคนเดียวแต่ที่น่าประทับใจที่สุด เห็นจะเป็นการบริการชั้นเยี่ยมของคนฮ่องกงนั่นเอง ภาวะเศรษฐกิจโลกชะลอตัวในปัจจุบันทำให้บรรดานักท่องเที่ยวจากยุโรปและอเมริกาลดการเดินทางลงฮ่องกงจึงพยายามหาวิธีดึงดูดนักท่องเที่ยว จากตะวันออกกลาง อินเดียและรัสเซียมากขึ้นเมื่อปีที่แล้วมีคนเดินทางมายังฮ่องกงมากกว่า 29 ล้านคน เพิ่มขึ้นจากปี 2007 5% ซึ่งเป็นสัดส่วนที่ลดลงจากปีก่อนๆการใช้จ่ายของบรรดานักท่องเที่ยวนับเป็นรายได้หลักของฮ่องกง โดยเมื่อปี 2007ฮ่องกงมีรายได้จากนักท่องเที่ยวกว่า 18,000 ล้านดอลล่าร์ แต่ในปี 2008รายได้ในส่วนนี้กลับลดลงเล็กน้อย เนื่องจากนักท่องเที่ยวราว 40% แวะพักฮ่องกงเพียงช่วงเวลาสั้นๆก่อนที่จะเดินทางไปยังประเทศอื่น เมื่อเร็วๆ นี้ฮ่องกงเพิ่งจะเปิดศูนย์บริการนักท่องเที่ยวในนครดูไบสหรัฐอาหรับเอมิเรตส์เพื่อดึงดูดนักท่องเที่ยวจากตะวันออกกลาง คุณ Basmah Lok ผู้จัดการสำนักงานสหภาพอิสลามในฮ่องกงกล่าวว่านักท่องเที่ยวจากตะวันออกกลางนิยมเดินทางมาเที่ยวฮ่องกงเพื่อชมมัสยิด 5แห่งซึ่งมีลักษณะสถาปัตยกรรม แตกต่างจากมัสยิดในส่วนอื่นๆ ของโลก และเพราะฮ่องกงมีความหลากหลายทางเชื้อชาติมาก คุณ Lok บอกว่าที่ฮ่องกงมีทั้งชาวมุสลิมจากประเทศต่างๆอีกทั้งคนอินเดีย คนอินโดนีเซียและคนจีน โดยนักท่องเที่ยวจากตะวันออกกลางมักจะสนใจในชุมชนชาวมุสลิมในฮ่องกงคุณ Lok ประเมินว่าปัจจุบัน มีคนมุสลิมอาศัยอยู่ในฮ่องกงราว170,000 คน เมื่อปีที่แล้ว 10%ของนักท่องเที่ยวที่เดินทางมายังฮ่องกง มาจากเอเชียใต้และเอเชียตะวันออกเฉียงใต้นักท่องเที่ยวจากยุโรป อเมริกา อาฟริกา และตะวันออกกลางมีจำนวนรวมกันประมาณ 13%ในขณะที่มากกว่าครึ่งหนึ่งคือนักท่องเที่ยวจากจีนแผ่นดินใหญ่การขอวีซ่าที่ง่ายขึ้น ทำให้คนจีนเดินทางมายังฮ่องกงมากขึ้น อย่างไรก็ตาม คุณ Paul Tse สมาชิกรัฐสภาฮ่องกงผู้ดูแลเรื่องการท่องเที่ยว กล่าวว่าฮ่องกงยังต้องผ่อนคลายมาตรการควบคุมการออกวีซ่า เพื่อให้นักท่องเที่ยวขอวีซ่าได้ง่ายขึ้นอีก คุณ Tse บอกว่ายังมีอีกหลายประเทศเช่นไต้หวัน รัสเซียและอินเดีย ที่ยังต้องขอวีซ่าในการเดินทางมาฮ่องกงซึ่งควรมีการลดความเข้มงวดด้านวีซ่าในประเทศเหล่านั้น คุณ Tse ยังบอกด้วยว่าฮ่องกงควรร่วมมือกับมาเก๊า เพื่อพัฒนาด้านการท่องเที่ยวร่วมกันเหมือนที่เกิดขึ้นในเทศกาลตรุษจีนปีนี้ ที่มาเก๊าส่งเรือและขบวนแห่มาร่วมในงานฉลองเทศกาลตรุษจีนในฮ่องกง